Seventh Son of a Seventh Son
Seventh Son of a Seventh Son (от английски – „Седмият син на седмия син“) е седмият студиен албум на британската метъл група Айрън Мейдън. Това е последният албум за Ейдриън Смит до 2000 г. когато се завръща за Brave New World (въпреки това написва песен, която Брус Дикинсън довършва за следващия албум).

SSOASS е един от най-популярните албуми на групата. Поне три от парчетата (Seventh Son of a Seventh Son, The Prophecy и The Clairvoyant) могат да бъдат пряко свързани с романа на писателя Орсън Скот Кард „Седмият син“. Интерпретациите на останалите парчета показват, че това е още един концептуален албум на групата.

В музикално отношение SSOASS развива стилът от Somewhere in Time. Текстовете се развиват в същата посока – мистицизъм, магии и окултизъм. В албума също така продължават да се използват две водещи китари. Много от музикалните и текстовите белези на албумите от The Number of the Beast до Seventh Son of a Seventh Son са запазена марка на Айрън Мейдън и за това периодът от 1982 – 1988 се смята за „класически“ период на групата.

Албумът дебютира на първо място в британските класации и на дванадесето в САЩ, а синглите Can I Play with Madness, The Evil That Men Do, The Clairvoyant (live) и Infinite Dreams(live) достигат съответно 3, 5, 6 и 6.

Съдържание 
 Moonchild (Смит, Дикинсън)– 5:39
 Infinite Dreams (Харис) – 6:09
 Can I Play With Madness (Смит, Дикинсън, Харис) – 3:31
 The Evil That Men Do (Смит, Дикинсън, Харис) – 4:34
 Seventh Son of a Seventh Son (Харис) – 9:53
 The Prophecy (Мъри, Харис) – 5:05
 The Clairvoyant – (Харис) – 4:27
 Only the Good Die Young (Харис, Дикинсън) – 4:42

Състав 
 Брус Дикинсън – вокали
 Дейв Мъри – китара
 Ейдриън Смит – китара, бек вокали
 Стив Харис – бас, бек вокали
 Нико Макбрейн – барабани

Място в класациите 
 Великобритания – 1
 Чехия – 2
 Швеция – 3
 Нова Зеландия – 3
 Австралия – 6
 САЩ – 12

Продажби 
 Платинен в Канада;
 Златен в Германия и Швейцария.

Външни препратки 
 Текстовете от албума

Албуми на Айрън Мейдън
Музикални албуми от 1988 година